open-index/open-wikipedia-markdown huggingface dataset:
Χόρχε Μπουρουτσάγα

Ο **Χόρχε Λουίς Μπουρουτσάγα** (*Jorge Luis Burruchaga* (ισπανική προφορά: [ˈxoɾxe βuruˈtʃaɣa], γεννήθηκε 9 Οκτωβρίου 1962) είναι Αργεντινός προπονητής και πρώην ποδοσφαιριστής. Ως ποδοσφαιριστής κατέκτησε το Παγκόσμιο Κύπελλο 1986 με την Εθνική Αργεντινής.

## Καριέρα
Ξεκίνησε να παίζει το 1980 για την Αρσενάλ Σαραντί στη δεύτερη κατηγορία της Αργεντινής.
Μεταγράφηκε στην Ιντεπεντιέντε το 1982 και έκανε ντεμπούτο στη νίκη εναντίον της Εστουντιάδες στις 12 Φεβρουαρίου. Ήταν μέλος της ομάδας που κέρδισε το Μετροπολιτάνο 1983, το Κόπα Λιμπερταδόρες και το Διηπειρωτικό Κύπελλο το 1984. 

Στη συνέχεια μεταφέρθηκε στη γαλλική ομάδα Ναντ, όπου έπαιξε για επτά χρόνια. Στην πρώτη του χρονιά στο πρωτάθλημα κέρδισε τον τίτλο του καλύτερου ξένου ποδοσφαιριστή. Έπαιξε επίσης ένα χρόνο για την Βαλανσιέν, όπου συμμετείχε σε σκάνδαλο δωροδοκίας με τη συμμετοχή της πρωταθλήτριας Γαλλίας και Ευρώπης Μαρσέιγ στη «νίκη» 1-0 στο πρωτάθλημα στη Βαλένσιεν στις 20 Μαΐου 1993. 

Επέστρεψε στην Αργεντινή για την τελευταία του περίοδο στην Ιντεπεντιέντε , και κέρδισε δύο Κύπελλα το 1995. Αποσύρθηκε από το επαγγελματικό ποδόσφαιρο στις 10 Απριλίου 1998.

Ο Μπουρουτσάγα ήταν μέρος της ομάδας που κέρδισε το Παγκόσμιο Κύπελλο του 1986 , σημειώνοντας δύο γκολ, συμπεριλαμβανομένου του γκολ που έδωσε στην Αργεντινή τη νίκη 3-2 εναντίον της Δυτικής Γερμανίας στον τελικό αγώνα. Συμμετείχε επίσης σε όλους τους αγώνες της Αργεντινής στο Παγκόσμιο Κύπελλο του 1990 και σημείωσε ένα γκολ στη διοργάνωση. Σημείωσε συνολικά 13 γκολ για την Αργεντινή σε 59 παιχνίδια μεταξύ 1983 και 1990.

## Προπονητής
Ο Μπουρουτσάγα διετέλεσε αρχικά προπονητής της Αρσενάλ Σαραντί το 2002. Την περίοδο 2005-06 υπέγραψε στην Εστουδιάντες Λα Πλάτα. Το Μάιο του 2006, ανέλαβε την Ιντεπεντιέντε. Από το 2008 έως το 2009 υπήρξε τεχνικός της Μπάνφιλντ. Στις 5 Μαίου 2009 επέστρεψε στην Αρσενάλ Σαραντί έως το 2010. Από το 2011 είναι προπονητής της Λιμπερτάδ

## Τίτλοι
**Ως ποδοσφαιριστής**
*Εθνική Αργεντινής
**Παγκόσμιο Κύπελλο: 1986
*Ιντεπεντιέντε
**Πρωτάθλημα Αργεντινής: 1983
**Κόπα Λιμπερταδόρες: 1984
**Διηπειρωτικό Κύπελλο: 1984

**Ως προπονητής**
*Ιντεπεντιέντε
**Σουπερκόπα Νοτίου Αμερικής: 1995
**Ρεκόπα Σουδαμερικάνα: 1995

## Εξωτερικοί σύνδεσμοι

*National Football Teams: Χόρχε Μπουρουτσάγα
*Playerhistory.com

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Αρσενάλ Σαραντί
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Βαλανσιέν ΦΚ
Κατηγορία:Προπονητές ποδοσφαίρου Αρσενάλ Σαραντί
Κατηγορία:Προπονητές ποδοσφαίρου Εστουδιάντες Λα Πλάτα
Κατηγορία:Ποδοσφαιριστές Λιγκ 1 
Κατηγορία:Ξένοι ποδοσφαιριστές στη Γαλλία 
Κατηγορία:Προπονητές ποδοσφαίρου Ιντεπεντιέντε
Κατηγορία:Προπονητές ποδοσφαίρου Μπάνφιλντ
Κατηγορία:Προπονητές ποδοσφαίρου Κλουμπ Λιμπερτάδ
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Κόπα Αμέρικα 1983
Κατηγορία:Ποδοσφαιριστές Κόπα Αμέρικα 1989
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατάλογος πόλεων του Καζακστάν

Αυτός είναι ο κατάλογος με τις μεγαλύτερες πληθυσμιακά πόλεις του Καζακστάν, σύμφωνα με εκτιμήσεις του *2012* Εκτός από το Παβλοντάρ, έχουν μετονομαστεί στην μετα-σοβιετική εποχή. 
450px|right

## Παραπομπές


*
Καζακστάν
Λος Άντζελες Κλίπερς

Οι **Λος Άντζελες Κλίπερς** (αγγλικά: *Los Angeles Clippers*) είναι επαγγελματική ομάδα μπάσκετ με εδρα το Λος Άντζελες των Ηνωμένων Πολιτειών. Ανήκουν στο ειρηνικό τμήμα του National Basketball Association (NBA). Οι εντός έδρας αγώνες του συλλόγου διεξάγονται στο Staples Center, γήπεδο που μοιράζονται από κοινού με τους ανταγωνιστές στο ΝΒΑ Λος Άντζελες Λέικερς, την γυναίκεια ομάδα μπάσκετ Λος Άντζελες Σπαρκς του (WNBA), και τους Λος Άντζελες Κινγκς του National Hockey League (NHL). Οι Λος Άντζελες Κλίπερς είναι η μοναδική ομάδα του ΝΒΑ που βασίζεται στην Καλιφόρνια και δεν έχει κερδίσει πρωτάθλημα ενώ έχει εμφανιστεί στα πλέι-οφς οχτώ φορές. Ιδρύθηκαν το 1970 στο Μπάφαλο ως *Buffalo Braves* και από τότε έχουν αλλάξει πόλεις τρεις φορές στην ιστορία τους λόγω της ιδιοκτησίας.

## Ονομασίες
Ακολουθούν οι ονομασίες του συλλόγου με χρονολογική σειρά:

*Buffalo Braves (1970–1978)
*San Diego Clippers (1978–1984)
*Los Angeles Clippers (1984-σήμερα)

## Λογότυπα
Ακολουθούν τα λογότυπα του συλλόγου με χρονολογική σειρά:


 Los Angeles Clippers logo.svg|2010–2015


## Γήπεδα
μικρογραφία|238px|Το Staples Center
* Buffalo Memorial Auditorium (1970–1978)
* Maple Leaf Gardens (1971–1975) 
* San Diego Sports Arena (1978–1984)
* Los Angeles Memorial Sports Arena (1984–1999)
* Arrowhead Pond of Anaheim (1994–1999) 
* Staples Center (1999–σήμερα)

## Επιτυχίες
### Πρωταθλήματα
* **0**

### Τίτλοι Περιφέρειας
* **0**

### Τίτλοι Κατηγορίας
* **2** (2013, 2014)

## Ρόστερ

### Διεθνή δικαιώματα
*Σοφοκλής Σχορτσιανίτης, 2003 Ντραφτ – 34η επιλογή

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1970
Κατηγορία:Ιδρύσεις ομάδων καλαθοσφαίρισης το 1970
Κερασιά Μαγνησίας

Η **Κερασιά** είναι χωριό της Περιφερειακής Ενότητας Μαγνησίας. Βρίσκεται κτισμένη στις δυτικές πλαγιές του βορείου Πηλίου, σε υψόμετρο 118 μέτρων και ανήκει διοικητικά στον Δήμο Ρήγα Φεραίου. Αναφέρεται συχνά λόγω της φυσικής της θέσης, ως Κερασιά Πηλίου (η Άνω Κερασιά είναι το ψηλότερο χωριό του Πηλίου, με 700 μέτρα υψόμετρο), ή λόγω της πρώην Επαρχίας στην οποία ανήκε, ως Κερασία Βόλου. Σήμερα αποτελεί Κοινότητα του Δήμου Ρήγα Φεραίου και ο οικισμός Κερασιά, έχει 291 κατοίκους, σύμφωνα με την Απογραφή του 2011.

## Γεωγραφικά στοιχεία
Το σημερινό χωριό, που και ευρύτερα γνωστό στον τοπικό πληθυσμό και ως Κάτω Κερασιά ή Καλύβια, διαπερνά ο Κερασιώτης ποταμός, που πηγάζει από τις πλαγιές του Πηλίου και εκβάλει στην Λίμνη Κάρλα ή Βοιβηίδα. Αποτελεί τόπο αφετηρίας πολλών μονοπατιών περιήγησης στο βόρειο Πήλιο. Κατά τη διοικητική μεταρρύθμιση του Σχεδίου «Καποδίστρια» το 1997, η Κοινότητα Κερασιάς υπήχθη στο Δήμο Κάρλας, ενώ σε εκείνη του Προγράμματος «Καλλικράτη» το 2011, στον Δήμο Ρήγα Φεραίου που ανήκει διοικητικά μέχρι σήμερα.

## Ιστορικά στοιχεία
Οι πρώτη σαφής ιστορική μαρτυρία για την Κερασιά, αναφέρεται από τον Αργύρη Φιλιππίδη και αφορά την περίοδο 1800 - 1815. Ο Ηλίας Λεφούσης εκτιμά την ίδρυση του χωριού γύρω στο 1600, συγχρόνως με την ίδρυση της Ιεράς Μονής Φλαμουρίου, που ιδρύθηκε το 1584. Η καταγωγή των κατοίκων είναι κατά πάσα πιθανότητα από τα Άγραφα και την Παλαιά Μιτζέλα, ίσως και από την περιοχή της του όρους Όθρυς (ή Γούρας).

Κατά τον Β´ παγκόσμιο Πόλεμο υπήρξε τόπος ίδρυσης της XVI Μεραρχίας και έδρα του 54ου Συντάγματος του ΕΛΑΣ. Την άνοιξη του 1944 σε εκκαθαριστικές επιχειρήσεις των γερμανικών δυνάμεων κατοχής κάηκαν και οι δυο οικισμοί. Η Άνω Κερασιά από τότε ερημώθηκε ενώ τα ερείπιά της αποτελούν σήμερα μνημείο των θηριωδιών του γερμανικού στρατού.

## Σήμερα
Οι κάτοικοι του ασχολούνται με την κτηνοτροφία, την υλοτομία και την παραγωγή κάρβουνου, αλλά και με και τις καλλιέργειες, κυρίως αμυγδαλιάς, ελιάς και αμπελιού. Από το 2014 λειτουργεί στο χώρο του Δημοτικού Σχολείου το μουσείο Ηλία Λεφούση, καθώς και το Κέντρο Έρευνας και Προστασίας της αυτοφυούς Ορχιδέας στο Βόρειο Πήλιο.

## Πηγές
* Ηλίας Λεφούσης, Η Κερασιά του Βόλου, εκδόσεις Κώδικας, 1994.

## Εξωτερικοί σύνδεσμοι
*Κερασιά Μαγνησίας: Περιήγηση στην ιστορική Κερασιά  (Εφημερίδα Ταχυδρόμος Βόλου, 6 Μαΐου 2010).
*Τοξωτή γέφυρα στην Κερασιά Μαγνησίας  (ιστότοπος ΟΔΥΣΣΕΥΣ).
*μουσείο Ηλία Λεφούση (σελίδα στο facebook).
* Κέντρο Έρευνας και Προστασίας της αυτοφυούς Ορχιδέας στο Βόρειο Πήλιο (ιστότοπος).

## Διοικητικές μεταβολές

### Κερασιά Μαγνησίας

### Κοινότητα Κερασέας Μαγνησίας

## Διατελέσαντες Κοινοτάρχες

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ρήγα Φεραίου
Motorola 68020

thumb|250px|XC68020, ένα πρωτότυπο του 68020
Ο **68020** ήταν ο πρώτος μικροεπεξεργαστής εξ ολοκλήρου 32-bit που σχεδίασε, παρήγαγε και παρουσίασε η εταιρεία Motorola το 1984. Ο 68020 ήταν μία σημαντική αναβάθμιση του 68010 και ο πρώτος της Motorola με ενσωματωμένη κρυφή μνήμη (L1 cache) 256 Byte.  Ο 68020 υποστήριζε μέχρι και 8 μαθηματικούς συνεπεξεργαστές και πιο συγκεκριμένα τα τσιπ *68881* και τον διάδοχο του *68882*. Ήταν ο επεξεργαστής του ιδιαίτερα σημαντικού και πετυχημένου ηλεκτρονικού υπολογιστή της Apple MACINTOSH II. Η παραγωγή του συνεχίζεται μέχρι και σήμερα ενώ τον διαδέχτηκε ο 68030. Ταυτόχρονα κυκλοφόρησε και μια περιορισμένη έκδοση με δίαυλο διευθύνσεων (address bus) των 24 bit, με την ονομασία 68EC020.

## Εκδόσεις & Κλώνοι

## Τεχνικά χαρακτηριστικά
* Η συχνότητα λειτουργίας του (χρονισμός ρολογιού) ξεκινούσε από τα 12 ΜHz και έφτανε στα 33&nbsp;MHz.
* Ενσωμάτωνε 190.000 τρανζίστορ, δηλαδή τουλάχιστον 5.000 φορές λιγότερα από όσα περιέχει ένας σημερινός μικροεπεξεργαστής.
* Είχε δυνατότητα διευθυνσιοδότησης στα 32 bit (δίαυλος διευθύνσεων), δηλαδή διαχειριζόταν 232 byte μνήμης, ήτοι 4.294.967.296 byte ή 4 Gb.
* Με τα εξωτερικά κυκλώματα επικοινωνούσε με δίαυλο δεδομένων (data bus) των 32 bit.
* Έχει εξωτερική τροφοδοσία 5V.
* Έχει κεραμική ή πλαστική βάση τύπου PGA 134 ακίδων ή CQFP 132 ακίδων.
* Έχει 7 καταχωρητές 32-bit για λειτουργίες διευθυνσιοδότησης και 8 καταχωρητές 32-bit για δεδομένα.
* Η ταχύτητά του έφτανε στα 5.36 MIPS στην έκδοση των 33&nbsp;MHz.
* Η κατανάλωσή του έφτανε στα 1,75W.}

## Χρήση σε υπολογιστές
Χρησιμοποιήθηκε σε λίγους, αλλά σημαντικούς σε σχέση με την εμπορική τους επιτυχία και τις καινοτομίες που εισήγαγαν συνολικά, ηλεκτρονικούς υπολογιστές:
* Apple MACINTOSH II to 1987 

και η έκδοση 68EC020 στους:
* Commodore Amiga 1200 τον Οκτώβριο του 1992
* Amiga CD32 (παιχνιδομηχανή) τον Σεπτέμβριο του 1993

## Παραπομπές


## Εξωτερικοί σύνδεσμοι

* Ιστοσελίδα με χαρακτηριστικά όλων των επεξεργαστών 
* Ιστοσελίδα με αναλυτικές πληροφορίες μικροεπεξεργαστών 

Κατηγορία:Μικροεπεξεργαστές Motorola
Α1 Κατηγορία υδατοσφαίρισης ανδρών 2012-2013

To πρωτάθλημα πόλο ανδρών της περιόδου 2012-13, ήταν το 27ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση ήταν η κανονική περίοδος όπου οι ομάδες αγωνίστηκαν σε δύο γύρους. Οι τέσσερεις πρώτες ομάδες της κανονικής περιόδου προκρίθηκαν στη δεύτερη φάση, τα πλέι οφ, όπου αγωνίστηκαν για την κατάκτηση του πρωταθλήματος, ενώ οι δύο τελευταίες υποβιβάστηκαν στην Α2 κατηγορία. Πρωταθλήτρια αναδείχθηκε για 27η φορά στην ιστορία της η ομάδα του Ολυμπιακού, επικρατώντας στους τελικούς της περυσινής πρωταθλήτριας Βουλιαγμένης με 3-1 νίκες. Στην Α2 υποβιβάστηκαν η Ηλιούπολη και ο ΝΟ Πατρών.

## Κανονική Περίοδος
### Βαθμολογία

### Αποτελέσματα

* Ο ΝΟ Πατρών δεν προσήλθε στον αγώνα με τη Χίο και μηδενίστηκε (με κόκκινους χαρακτήρες).
* Ο Παναθηναϊκός αγωνίστηκε στα παιχνίδια με Βουλιαγμένη (εκτός) και Ηλιούπολη (εντός) με την εφηβική του ομάδα, λόγω αποχής των παικτών του για χρωστούμενα από τη διοίκηση.

## Play off
### Ημιτελικοί

### Μικρός τελικός

### Μεγάλος τελικός

## Τελική κατάταξη

 Ο ΝΟ Χανίων αποχώρησε από το πρωτάθλημα της περιόδου 2013-14 λόγω οικονομικών προβλημάτων.

## Εξωτερικοί σύνδεσμοι
*Κολυμβητική Ομοσπονδία Ελλάδος



2012 2013
Κατηγορία:Υδατοσφαίριση το 2012
Κατηγορία:Υδατοσφαίριση το 2013
SG

Η συντομογραφία λατινικών χαρακτήρων **SG** ή **Sg** ή **sg** μπορεί να αναφέρεται:

## Ως Sg
*Στο Σιμπόργκιο, χημικό στοιχείο.

## Γεωγραφικοί προσδιορισμοί
*Στη Σιγκαπούρη, χώρα κατά ISO 3166-2
**Στον .sg top-level domain κωδικό για τη Σιγκαπούρη στο διαδίκτυο.

## Άλλες χρήσεις
*Στην καλαθοσφαίριση ο Σούτινγκ γκαρντ (SG).
*Στις Spice Girls
Σπυρίδων Πάγκαλος

Ο **Σπυρίδων Πάγκαλος** (1857-1918) ήταν Έλληνας γυμνασιάρχης που υπηρέτησε ως νομάρχης σε αρκετούς νομούς ανά την Ελλάδα.

## Βιογραφικά στοιχεία
Γεννήθηκε στην Κύθνο και ήταν γυμνασιάρχης. Υπηρέτησε ως νομάρχης Χανίων, Κυκλάδων και Λέσβου, όπου και απεβίωσε 29 Ιανουαρίου 1918.

Ενταφιάστηκε στη Λέσβο.

## Παραπομπές


Κατηγορία:Έλληνες παιδαγωγοί
Κατηγορία:Έλληνες πληρεξούσιοι
Κατηγορία:Έλληνες πολιτικοί-επέκταση
Κατηγορία:Νομάρχες Κυκλάδων
Κατηγορία:Νομάρχες Λέσβου
Κατηγορία:Νομάρχες Χανίων
Γεώργιος Κουράτος

Ο **Γεώργιος Κουράτος** (19.. - 1985) ήταν Έλληνας δικηγόρος που υπηρέτησε ως νομάρχης σε αρκετούς νομούς ανά την Ελλάδα.
 Υπήρξε προσωπικός φίλος του Γεωργίου Παπανδρέου και του γιου του, Ανδρέα.

## Βιογραφικά στοιχεία
Καταγόταν από την Κεφαλονιά και ήταν δικηγόρος. Ήταν εκδότης πολιτικής εφημερίδας στην Κεφαλονιά και έπειτα από τα Ιουλιανά του 1965 επιδόθηκε στον ανένδοτο αγώνα.
Υπηρέτησε ως νομάρχης Φθιωτιδοφωκίδος, Αιτωλοακαρνανίας, Λέσβου (1929 - 1930) και Ηλείας (1930).

Όταν εγκαθιδρύθηκε η χούντα του 1967, καταδικάστηκε ερήμην σε φυλάκιση 2,5 ετών. Κατά τη διάρκεια της δικτατορίας διέμενε στην Ιταλία αυτοεξόριστος και πήρε μέρος στην νομική κάλυψη του κινήματος του Αντιτορπιλλικού Βέλος το 1973. 

Στις εκλογές του 1974 ήταν υποψήφιος βουλευτής Κεφαλληνίας με την Ένωση Κέντρου-Νέες Δυνάμεις, όμως δεν εξελέγη, καθώς συγκέντρωσε 3.840 ψήφους. Ήταν ξανά υποψήφιος βουλευτής Κεφαλληνίας με την Ένωση Δημοκρατικού Κέντρου (ΕΔΗΚ) στις εκλογές του 1977 χωρίς να εκλεγεί, καθώς συγκέντρωσε 1.592 ψήφους. 

Απεβίωσε τον Απρίλιο του 1985 και η κηδεία του έγινε στις 4 Απριλίου από τον ιερό ναό Ζωοδόχου Πηγής, στη Σάμη της Κεφαλονιάς. Ήταν παντρεμένος με τη Μανδάνη Κουράτου και είχαν δύο παιδιά, εγγόνια και μία δισέγγονη.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Νομάρχες Φθιώτιδας
Κατηγορία:Νομάρχες Φωκίδας
Κατηγορία:Νομάρχες Λέσβου
Κατηγορία:Νομάρχες Ηλείας
Κατηγορία:Νομάρχες Αιτωλοακαρνανίας
Κατάλογος των μεγαλύτερων σε πληθυσμό πόλεων της Μεγάλης Βρετανίας

Αυτός είναι ένας κατάλογος με τις πληθυμιακά μεγαλύτερες πόλεις της Μεγάλης Βρετανίας, σύμφωνα με την Απογραφή του *2001*.
Στην πρώτη στήλη περιλαμβάνεται ο πληθυσμός του Δήμου, στη δεύτερη του πολεοδομικού συγκροτήματος και στην τρίτη της μητροπολιτικής περιοχής.

right|300px

## Παραπομπές


*
Μαίρη Πίκφορντ

Η **Μαίρη Πίκφορντ** (*Mary Pickford*, 8 Απριλίου 1892 - 29 Μαΐου 1979) ήταν Καναδή ηθοποιός, σκηνοθέτης και παραγωγός.

Βραβεύτηκε με Όσκαρ Γυναικείας Ερμηνείας για την πρώτη ομιλούσα ταινία της, του 1929 *Η Κοκέτα (Coquette)*. Η Πίκφορντ υπήρξε επίσης συνιδρύτρια της εταιρίας παραγωγής ταινιών *[[United Artists]]* καθώς κι ένα από τα 36 ιδρυτικά μέλη της Αμερικανικής Ακαδημίας Κινηματογραφικών Τεχνών και Επιστημών. Ως ηθοποιός ήταν μια από τις μεγαλύτερες σταρ του βωβού κινηματογράφου και στα χρόνια της δόξας της ήταν γνωστή ως *Η Αγαπημένη της Αμερικής* ως *Μικρή Μαίρη* ή ως *Το κορίτσι με τις χρυσές μπούκλες*.  Σημαντικότερες ταινίες της Πίκφορντ ήταν οι *Rebecca of Sunnybrook Farm, 1917*, *Stella Maris, 1918*, *Μικρός Λόρδος (Little Lord Fauntleroy, 1921)*, *Μπεν Χουρ (Ben-Hur: A Tale of the Christ, 1925)* και *My Best Friend, 1927*.

Αποτέλεσε μια από τις πρωτοπόρους ηθοποιούς της πρώιμης περιόδου του Χόλιγουντ και είχε τεράστια επιρροή, όσον αφορά την υποκριτική μπροστά από τον κινηματογραφικό φακό, για τις γενιές που ακολούθησαν. Παραμένει μέχρι και τις μέρες μας μια από τις σημαντικότερες ερμηνεύτριες και παραγωγούς της περιόδου του βωβού κινηματογράφου και οι όροι σύμβασης που έθετε στους παραγωγούς με τους οποίους συνεργαζόταν ήταν καίριοι για τη διαμόρφωση της κινηματογραφικής βιομηχανίας του Χόλιγουντ τα χρόνια που ακολούθησαν. Λόγω της τεράστιας προσφοράς της στον Αμερικανικό Κινηματογράφο, το Αμερικανικό Ινστιτούτο Κινηματογράφου την κατέταξε στην 24η θέση στη λίστα με τις μεγαλύτερες σταρ όλων των εποχών.

## Παραπομπές


## Εξωτερικοί σύνδεσμοι
* Μαίρη Πίκφορντ , σελίδα στον ιστότοπο Cine.gr .

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Αμερικανίδες ηθοποιοί βωβών ταινιών
Κατηγορία:Αμερικανοί σκηνοθέτες
Κατηγορία:Αμερικανοί απομνημονευματογράφοι
Κατηγορία:Τιμητικό Όσκαρ (παραλήπτες)
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί ραδιοφώνου
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί βωβών ταινιών
Πεϊνιρλί

μικρογραφία|248x248εσ
Το **πεϊνιρλί** (γνωστό και ως γιαγλία στην ποντιακή διάλεκτο) είναι ένα είδος μακρόστενης ανοιχτής πίτας σε σχήμα βάρκας, που στο εσωτερικό της περιέχει κατά βάση κίτρινο τυρί, πάνω στο οποίο, μπορούν να προστεθούν αλλαντικά ή λαχανικά, διαφόρων ειδών. Η καταγωγή του είναι από τη Μικρά Ασία και η παρασκευή του καθιερώθηκε μετά την άφιξη των Ελλήνων της Μικράς ασίας στον ελλαδικό χώρο.

## Ετυμολογία
Η λέξη πεϊνιρλί ετυμολογικά προέρχεται από την τουρκική λέξη *peynirli* (όπου *peyinir* = τυρί) που σημαίνει «με τυρί».

Στην Τουρκία, από την άλλη, σήμερα είναι γνωστό ως *pide* (πίντε), ονομασία που προέρχεται ετυμολογικά από την ελληνική λέξη *πίτα*, η οποία πέρασε από τα μεσαιωνικά ελληνικά στα οθωμανικά τουρκικά. 

## Περιγραφή
Το πεϊνιρλί είναι παραδοσιακό ποντιακό ορεκτικό, το οποίο έφτασε στην Ελλάδα μαζί με τους Έλληνες πρόσφυγες από την Μικρά Ασία και τον Πόντο κατά το πρώτο τέταρτο του 20ού αιώνα. Είναι ένα είδος ζύμης σε σχήμα μακρόστενης βάρκας. Η βασική πρώτη ύλη είναι μαλακή ζύμη, που γεμίζεται με τυρί, αλλαντικά και λαχανικά. Ψημένο το πεϊνιρλί έχει μια τραγανή υφή αλλά όχι σκληρή κρούστα. Παραδοσιακά στο κέντρο περιείχε παστουρμά, ο οποίος με το πέρασμα των χρόνων αντικαταστάθηκε από κιμά, σαλάμι, ζαμπόν, μπέικον κλπ. Μπορούμε να συναντήσουμε διάφορα είδη, όπως το απλό πεϊνιρλί (μόνο με τυρί), το  πεϊνιρλί με φέτα, με πρόσθετα λαχανικά, κιμά κ.α. αλλά και παραλλαγές όπως πχ. το σκεπαστό πεϊνιρλί.

## Παραπομπές


## Εξωτερικοί σύνδεσμοι
* 
* 

Κατηγορία:Ελληνική κουζίνα
Κατηγορία:Πρόχειρα φαγητά της ελληνικής κουζίνας
Κατηγορία:Τουρκική κουζίνα
Κατηγορία:Αρτοσκευάσματα
Κατηγορία:Τουρκικές λέξεις και φράσεις
France Football

Το **France Football**  είναι γαλλικό εβδομαδιαίο  περιοδικό (κάθε Τρίτη κυκλοφορεί)  που περιλαμβάνει ποδοσφαιρικά νέα από όλο τον κόσμο. Αποτελεί ένα από τα πιο έγκριτα έντυπα αθλητισμού στην Ευρώπη, κυρίως λόγω των φωτογραφικών ρεπορτάζ και των ακριβών στατιστικών στοιχείων των μεγάλων αγώνων των Ευρωπαϊκών Κυπέλλων και εκτεταμένη κάλυψη των ευρωπαϊκών πρωταθλημάτων. Το περιοδικό εκδόθηκε για πρώτη φορά το 1946.

thumb|Το λογότυπο του περιοδικού

## Τα κυριότερα τρόπαια που απονέμονται από το France Football
### Χρυσή Μπάλα

Η Χρυσή Μπάλα (γαλλικά:*Ballon d'Or*) είναι το πιο σημαντικό βραβείο που απονέμεται από το France Football. Απονεμόταν από το 1956 έως το 1995 στον κορυφαίο ποδοσφαιριστή της Ευρώπης. Τη χρονιά εκείνη με την «υπόθεση Μποσμάν» το βραβείο δινόταν στον κορυφαίο ποδοσφαιριστή των Ευρωπαικών γηπέδων, με πρώτο νικητή τον Λιβεριανό επιθετικό, Ζορζ Γουεά. Το 2007 με την παγκοσμίο ποίηση, η διοίκηση του εν λόγω περιοδικού αποφάσισε και το απονέμει στον κορυφαίο ποδοσφαιριστή του κόσμου, με πρώτο τον βραζιλιάνο Κακά.  Αρχικά αναφερόταν ως το βραβείο του «Καλύτερου Ευρωπαίου ποδοσφαιριστή της χρονιάς» (*European Footballer of the Year award*). Από το 2010 συγχωνεύτηκε με το βραβείο Παίκτης της Χρονιάς της ΦΙΦΑ, που αφορούσε τον καλύτερο ποδοσφαιριστή στον κόσμο. Το ενιαίο βραβείο ονομάζεται **[[Χρυσή Μπάλα ΦΙΦΑ]]** (*FIFA Ballon d'Or*). Μετά την μη συμφωνία για επέκταση της συνεργασίας του γαλλικού περιοδικού με την Παγκόσμια ομοσπονδία (FIFA), το βραβείο  επέστρεψε ξανά στην πλήρη υπευθυνότητα του France Football, και ψηφίζουν μόνο δημοσιογράφοι (ανταποκριτές του περιοδικού), όπως γινόταν έως το 2010 πριν ενσωματωθούν με τους ομοσπονδιακούς προπονητές και αρχηγούς εθνικών ομάδων.

### Γάλλος ποδοσφαιριστής της χρονιάς
Κάθε χρόνο, το περιοδικό επιλέγει τον καλύτερο Γάλλο ποδοσφαιριστή της χρονιάς. Μέχρι το 1995, μόνο οι Ευρωπαίοι  ποδοσφαιριστές   μπορούσαν να το κερδίσουν. Από το 1996, το βραβείο που έως τότε δινόταν στον κορυφαίο  Ευρωπαίο ποδοσφαιριστή, μπορεί να το κερδίσουν και Γάλλοι ποδοσφαιριστές που αγωνίζονται και στο εξωτερικό. Από το 2001, οι προηγούμενοι νικητές, επιλέγουν το νικητή του έτους.

### Προπονητής της χρονιάς
Κάθε χρόνο, το περιοδικό επιλέγει τον καλύτερο Γάλλο προπονητή της χρονιάς. Κάθε χρόνο, το περιοδικό αναδεικνύει τον κορυφαίο Γάλλο προπονητή της χρονιάς. Η κριτική επιτροπή αποτελείται πλέον από προηγούμενους βραβευθέντες.

## Παραπομπές


## Εξωτερικοί σύνδεσμοι
* 

Κατηγορία:Δεκαπενθήμερα περιοδικά
Κατηγορία:Ποδοσφαιρικά περιοδικά
Κατηγορία:Περιοδικά με τόπο έκδοσης το Παρίσι
Κατηγορία:Περιοδικά στη γαλλική γλώσσα
Περιοδικα
Ογκόλιθος

**Ογκόλιθος** ονομάζεται μία πέτρα γιγαντιαίων διαστάσεων, που δεν έχει υποστεί επεξεργασία.

## Παραπομπές


## Εξωτερικοί σύνδεσμοι
* 
* 

Κατηγορία:Πετρώματα
Κατηγορία:Φυσικά υλικά
Ογκόλιθος (αποσαφήνιση)

Ο όρος **ογκόλιθος** μπορεί να αναφέρεται στα εξής λήμματα:
* Ογκόλιθος, πέτρα τεραστίου όγκου
* Ογκόλιθος (ιζηματογενές πέτρωμα)
Πρόγραμμα Gemini

Το **πρόγραμμα Gemini** (*Project Gemini*, *Πρόγραμμα "Δίδυμοι"*) ήταν το δεύτερο επανδρωμένο διαστημικό πρόγραμμα της NASA το οποίο ξεκίνησε το 1961 και ολοκληρώθηκε το 1966. 
Γεννήθηκε από την ανάγκη για ανάπτυξη τεχνικών ικανών να καλύψουν τις ανάγκες ενός Σεληνιακού επανδρωμένου προγράμματος καθώς και για εντατική κατάρτιση των αστροναυτών σε αυτές τις τεχνικές.
Ακολούθησε το πρόγραμμα Μέρκιουρι και προηγήθηκε του προγράμματος Απόλλων. Το διαστημόπλοιo Gemini επανδρωνόταν από πλήρωμα δυο ατόμων ενώ συνολικά πραγματοποιήθηκαν μεταξύ 1965 και 1966 δώδεκα αποστολές εκ των οποίων οι δέκα επανδρωμένες.

Πέτυχε αποστολές αρκετά μεγάλες σε διάρκεια (έως και δυο εβδομάδων) επαρκούς για ένα ταξίδι στη Σελήνη και επιστροφή από αυτή. Βελτίωσε τις τεχνικές διαστημικού περιπάτου και καινοτόμησε στους τροχιακούς ελιγμούς απαραίτητους για την επίτευξη συνάντησης και πρόσδεσης με άλλο διαστημικό όχημα μεταφέροντας γενικότερα χρήσιμη τεχνολογία για το διάδοχο πρόγραμμα Απόλλων.
Όλες οι αποστολές εκτοξεύθηκαν από την αεροπορική βάση του Κέιπ Κανάβεραλ στη Φλόριντα με τον πυραυλοφορέα Titan II μια (τροποποιημένη) εκδοχή διηπειρωτικού βαλλιστικού πυραύλου.

## Παραπομπές
Ογκόλιθος (ιζηματογενές πέτρωμα)

[thumb|right|300px|Ογκοειδή σε πέτρωμα της [Σιλούρια περίοδος|σιλούριας περιόδου στη Σουηδία]]
[thumb|right|300px|Ογκοειδή της [Δεβόνια περίοδος|δεβόνιας περιόδου στη Νεβάδα]]
Ο **ογκόλιθος** είναι ιζηματογενές πέτρωμα. Περιέχει ή σχηματίζεται από ογκοειδή. Ο όρος καθιερώθηκε από τον γεωλόγο Άλμπερτ Χάιμ το 1916. Οι ογκόλιθοι είναι προϊόντα έμβιων οργανισμών. Δημιουργούνται από την καθίζηση ανόργανων αλάτων τα οποία λαμβάνουν στρογγυλά, σφαιρικά ή ελλειπτικά γεωμετρικά σχήματα. Το εσωτερικό τους αποτελείται από ομόκεντρες στρώσεις συνήθως από ανθρακικό ασβέστιο που στο κέντρο τους περικλείουν ένα ξένο σώμα, συχνά ένα θραύσμα κελύφους. Διαφέρουν από τα ωοειδή ως προς το μέγεθος, διότι είναι κατά πολύ μεγαλύτερα από αυτά. 

## Εξωτερικοί σύνδεσμοι

Κατηγορία:Ιζηματογενή πετρώματα
Ligier Nova

Το **Ligier Nova** ήταν μικροσκοπικό 2-θέσιο αυτοκίνητο πόλης (microcar), που κατασκευάστηκε από τη γαλλική αυτοκινητοβιομηχανία Ligier (Λιζιέ) μεταξύ του 1999 και του 2004. Αντικατέστησε το Ligier Ambra και αντικαταστάθηκε από το Ligier X-Too.

## Κινητήρες

Αρχικά, το Nova έφερε μόνο έναν 2-κύλινδρο, 4-χρονο κινητήρα ντίζελ, κυβισμού 505 cm³ και ισχύος μόλις 4 kw / 5,4 hp στις 3.000 στροφές το λεπτό, ενώ η μέγιστη ροπή ήταν 15 N·m στις 2.400 στροφές το λεπτό και η τελική ταχύτητα ήταν μόλις 44,5 χιλιόμετρα την ώρα. Σύντομα όμως, η Ligier προσέθεσε στην παλέτα του και έναν βενζινοκινητήρα, κυβισμού 650 cm³, επίσης 2-κύλινδρο και 4-χρονο, με ισχύ 15 kW (20,4 hp), ο οποίος προσέδωσε στο Nova εμφανώς καλύτερες επιδόσεις. Και τα δύο αυτά μηχανικά σύνολα, είχαν προέλθει από την ιταλική Lombardini και πληρούσαν τις υποχρεωτικές τότε προδιαγραφές καυσαερίων Euro 2.

Σημειωτέον ότι η ισχύς του κινητήρα ντίζελ είχε σκόπιμα ρυθμιστεί στους 5,4 hp και η μέγιστη ταχύτητα, παρομοίως, είχε περιοριστεί κάτω από τα 45 χιλιόμετρα την ώρα, έτσι ώστε να ταξινομείται επίσημα ως μοτοποδήλατο. Ως αποτέλεσμα, το Nova 500 εισήχθη επίσημα στην Ελλάδα και αρκετά άλλα κράτη ως τετράτροχο όχημα με άδεια και πινακίδες μοτοποδηλάτου, οπότε μπορεί να οδηγηθεί και από ανηλίκους 16 ετών, με ανάλογο δίπλωμα.

## Εκδόσεις

Κατά την εμπορική του εισαγωγή στην αγορά, το Nova προσφερόταν σε δύο εκδόσεις εξοπλισμού, γνωστές στα περισσότερα κράτη ως Base και Pack. Η έκδοση Base ήταν, όπως υποδηλώνει και το όνομα, η βασική, έχοντας μάλιστα εντελώς λιτό εξοπλισμό. Αντιθέτως, η έκδοση Pack προσέφερε αρκετά ακόμα στοιχεία εξοπλισμού, όπως ηλεκτρικά παράθυρα, ηλιοροφή, ζάντες αλουμινίου 13 ιντσών και άλλα.

Με την πρώτη αισθητική ανανέωση, οι δύο αυτές εκδόσεις μετονομάστηκαν σε City και Zenith, αντίστοιχα. Λίγο καιρό μετά, προστέθηκε και μία ενδιάμεση έκδοση, γνωστή συνήθως ως Fiora.

## Δείτε επίσης
* Ligier

## Εξωτερικοί σύνδεσμοι
* 
* Δοκιμή των Ligier Nova & Ligier Be Up από το περιοδικό 4Τροχοί (Ιανουάριος 2002)
* www.50tuners.com/ Ligier Nova

Nova
Κατηγορία:Αυτοκίνητα πόλης
Κατηγορία:Γαλλικά αυτοκίνητα
Λουκάς Καγκελλάρης

[thumb|right|250px|Παναγία η Νικοποιός (μετά την κλοπή των πολύτιμων λίθων), [Άγιος Μάρκος (Βενετία)|Ναός του Αγίου Μάρκου στη Βενετία]]
thumb|right|250px|Παναγία του Αγίου Λουκά, Santuario della Beata Vergine di San Luca, Μπολόνια
thumb|right|250px|Παναγία Προστάτις Ρωμαίων, Basilica di Santa Maria Maggiore, Ρώμη
Ο **Λουκάς Καγκελλάρης** ήταν Έλληνας Βυζαντινός αγιογράφος, ο οποίος έζησε τον 12ο αιώνα στην Κωνσταντινούπολη, όπου φιλοτέχνησε μερικές από τις καλύτερες εικόνες της Παναγίας.  Εξαιρετικές εικόνες, όπως η Παναγία η Νικοποιός (Madonna Nicopeia), που κατέληξε στη Βενετία μετά την άλωση της Πόλης από τους Σταυροφόρους το 1204, η Παναγία του Αγίου Λουκά (Madonna di San Luca), που μεταφέρθηκε στη Μπολόνια το 1160 και φέρει την επιγραφή *Opus Lucae Cancellari*, ή όπως την ανέγνωσε ο Antonio Masini (1599-1691) *Cancellarii* (*Καγκελλαρίου*), η Παναγία Προστάτις του ρωμαϊκού Λαού (Madonna Salus Populi Romani) στη Ρώμη, καθώς και άλλες με ελληνικές επιγραφές της περιόδου αυτής αποδίδονται πιθανότατα σε εκείνον.  

Το έργο του συχνά συγχέεται με εκείνο του ομωνύμου του αποστόλου Λουκά.  Ο Giovanni Lami (1697-1770), ο οποίος σθεναρά αντιτίθετο στην άποψη ότι ο Ευαγγελιστής Λουκάς ήταν αγιογράφος, θεωρούσε την εικόνα της Παναγίας του Αγίου Λουκά ως έργο κάποιου *Luca Santo*, Φλωρεντίνου ζωγράφου του 14ου αιώνα.  Ισχυρίζετο ότι ο *Luca Santo* ήταν γιος κάποιου διορισθέντα *Cancelliere* και θεωρούσε απίθανη την υποστηριζόμενη άποψη ότι η εικόνα αυτή είχε μεταφερθεί από την Κωνσταντινούπολη.  Πάντως, δεν υπάρχει καμία μαρτυρία που να αποδεικνύει τη διασύνδεση του Luca Santo ή του Luca Cancellari με την ισχυρή οικογένεια Cancellieri της Τοσκάνης, ή ακόμη και με την οικογένεια ευγενών Cancellari της Ρώμης.

Μετά την άλωση της Πόλης από τους Οθωμανούς (1453) απαντάται το επώνυμο της   Οικογένειας Καγγελάρη (Καγκελάρη ή Καγκελλάρη) στην Κέρκυρα, από όπου μέλη της μετανάστευσαν στην Κεφαλονιά (αρχές του 16ου αιώνα), στη Λευκάδα (τέλη του 17ου αιώνα) (Ιόνια Νησιά) και σε άλλα μέρη του ελλαδικού χώρου και της διασποράς.

## Παραπομπές


## Βιβλιογραφία
* Pietro Zani, Enciclopedia Metodica Critico-Ragionata delle Arte, Πάρμα 1817-28
* Ελευθερουδάκη, Εγκυκλοπαιδικόν Λεξικόν, Αθήνα 1929
* Ηλίου, Νεώτερον Εγκυκλοπαιδικόν Λεξικόν, Αθήνα 1977
* Χάρη Πάτση, Νέα Μεγάλη Ελληνική Εγκυκλοπαίδεια, Αθήνα 1980
* Miklós Boskovits, A Corpus of Florentine Painting - The Origins of Florentine Painting 1100-1270, Φλωρεντία 1994
* Bruce Cole, Studies in the history of Italian art 1250-1550, Νέα Υόρκη 1996
* Π.Δ.Καγκελάρη "Ιστορία και Γενεαλογία του Οίκου Καγγελάρη της Κεφαλονιάς (16ος-20ός Αιώνες)", Κέρκυρα 2011 ISBN 978-960-85532-2-4

## Εξωτερικοί σύνδεσμοι
* Οικογένεια Καγγελάρη - Ιστορία και Γενεαλογία

Κατηγορία:Βυζαντινοί αγιογράφοι
Λουκας Καγκελαρης
Κατηγορία:Βυζαντινοί του 12ου αιώνα
Λουί Αρμάν ντε Κονίν

Ο **Λουί Αρμάν ντε Κονίν** (φλαμανδικά: *Louis Herman De Koninck*, 31 Μαρτίου 1896 - 21 Οκτωβρίου 1984) ήταν Βέλγος αρχιτέκτονας και σχεδιαστής. Ένας από τους σημαντικούς και πρωτοπόρους Βέλγους αρχιτέκτονες του 20ού αιώνα,  ο Ντε Κονίν ανέπτυξε μία αυθεντική φόρμα μοντερνιστικής και κονστρουκτιβιστικής αρχιτεκτονικής. Καθώς δεν ήταν θεωρητικιστής, η λογική του σχεδιασμού του οδηγήθηκε από την σε βάθος κατανόηση της λαϊκής αρχιτεκτονικής των αγροτόσπιτων της Βελγικής ακτογραμμής. Πέρασε πολύ χρόνο της ζωής του μελετώντας και αντιγράφοντας αυτό τον απλό τρόπο σχεδιασμού, και διατήρησε τη βαθιά συναίσθησή του σε όλη του τη ζωή, ακόμα και όταν πειραματιζόταν με τις πιο μοντέρνες και ριζοσπαστικές χρήσεις του φωτός και του χώρου στην δεκαετία του '20.

Το έργο του ιστορικά  έχει παράλληλη πορεία με αυτό του Αυστροαμερικανού αρχιτέκτονα Ρούντολφ Σίντλερ (*Rudolf Schindler, 1887-1953*) που δούλεψε στην Καλιφόρνια. Το αυξανόμενο σώμα βιβλιογραφίας, εκδόσεων και συλλογών έργων του, αντανακλά τη σημασία της συμβολής του στην Μοντέρνα Αρχιτεκτονική.

## Κατοικίες
thumb|left|300px|Βίλλα Berteaux, Βρυξέλλες, 1936.
* 1924, Προσωπική οικία, *avenue Fond'roy 105*, 1180 Βρυξέλλες.  Προτεινόμενο ως το Μινιμαλιστικό Σπίτι στην έκθεση του CIAM στην Φρανκφούρτη, το 1929.
* 1926, Κατοικία *Lenglet,Uccle*, Βέλγιο.
* 1931, *Villa Canneel, Avenue I. Gerard* Βρυξέλλες.  Ο Λε Κορμπυζιέ έκανε ένα σχέδιο για σπίτι δίπλα στο κανάλι το οποίο αντικαταστάθηκε από αυτό του Ντε Κονίν.  
* 1932, *Ph. Dotremont House, rue de l'echevinage*, Βρυξέλλες. Ένα πολύ καλό παράδειγμα της αρχιτεκτονικής του, κτισμένο για έναν πλούσιο συλλέκτη τέχνης, διατηρείται στην αρχική του κατάσταση.
* 1936, Εργαστήρι για τον γλύπτη *Puvrezr* , *Avenue du Prince d'Orange*, Βρυξέλλες.
* 1936, *Βίλλα Berteaux, Avenue du Fort Jaco*, Βρυξέλλες. Ένα δυναμικό παράδειγμα των μοντερνιστικών αρχών του.
* 1968, *W De Koninck's Building, Avenue Louise*, Βρυξέλλες. Κτήριο οκτώ επιπέδων και δυναμική επίδειξη μοντερνιστικής διαμόρφωσης της όψης του (*streamline*).

## Παραπομπές


## Βιβλιογραφία
* *Louis Herman De Koninck, Architect of Modern Times, Archives d'Architecture Moderne, Βρυξέλλες 1989, σσ 96-97.*

## Εξωτερικοί σύνδεσμοι
* 

Κατηγορία:Βέλγοι αρχιτέκτονες
Κιμάς

Ο **κιμάς** είναι ένα είδος αλεσμένου κρέατος (χοιρινό, μοσχάρι, κοτόπουλο) ή αλεσμένων λαχανικών/οσπρίων, που χρησιμοποιείται για την παρασκευή φαγητών όπως κεφτεδάκια, γεμιστά και άλλα. Η καταγωγή του είναι Περσική ή Αραβική κατά τον Χρήστο Ζουράρη, ο οποίος αναφέρει πως «δεν φαίνεται να ήταν διαδεδομένος στην αρχαία Ελλάδα. Υιοθετήθηκε από τους Έλληνες πολύ αργότερα και μόνον όταν η ελληνική κουζίνα υπέστη την επίδραση της Ανατολής». Εκτός από το Βυζάντιο, φαίνεται πως χρησιμοποιούνταν και σε άλλες χώρες των Βαλκανίων (Σερβία, Τουρκία, Ρουμανία κ.ά.). Στα βυζαντινά χρόνια οι Φράγκοι τον χρησιμοποιούσαν ως άλειμμα για ψωμί, παράδοση που συνεχίζεται ακόμα στη Γερμανία, τη Βουλγαρία και αλλού.

## Παραπομπές


## Εξωτερικοί σύνδεσμοι
* 
* 

Κατηγορία:Μαγειρική
Κατηγορία:Κρέας
Κατηγορία:Βιομηχανία κρέατος
Audi 80

Το **Audi 80** παρουσιάστηκε το 1972 σαν Audi 80 B1. (Typ 80, 82) Η τεχνολογική του υπεροχή έθεσε την βάση για τα μοντέλα Audi και VW της δεκαετίας του 1970. Η μπροστινή κίνηση με αρνητική ακτίνα κύλισης, ο μοντέρνος κινητήρας του (EA827) που είχε τον εκκεντροφόρο επικεφαλής, του έδινε αξιοσημείωτες επιδόσεις. Με κινητήρες στα 1300, (1297 ccm, 55 PS, 860 kg, 150 km/h) και 1500 κυβικά, (1471 ccm, 75 / 85 PS, 880 kg, 160 / 170 km/h) αλλά και στα 1600 σαν GTE. (1588 ccm, 110 PS, 890 kg, 180 km/h) Παράλληλα χάριν του μικρού του βάρους διακρίθηκε για την υποδειγματική κατανάλωση καυσίμου. Για τον λόγο αυτό το Audi 80 μετά την πετρελαϊκή κρίση του 1973 είχε τεράστια επιτυχία σε πωλήσεις.   

Το Audi 80 ήταν ένα μεσαίο αυτοκίνητο της κατηγορίας B, που κατασκευάσθηκε έως το 1995, με μεταξόνιο 247 και μήκος 420 cm. Το Audi 80, κατασκευάστηκε σε τέσσερις γενιές συνολικά, (B1 / B2 / B3 / B4)  Μάλιστα η πρώτη γενιά του Volkswagen Passat (1973 - 1981) βασιζόταν στο Audi 80 πρώτης γενιάς. Ωστόσο, η ονομασία 80 είχε πρωτοεμφανιστεί στον προκάτοχο Audi F103 του 1965 - 1972. Για την ιστορία, το F103 ήταν μια σειρά μοντέλων με τις ονομασίες Audi 60, 72, 75, 80 (1966 - 1969) και Super 90, οι οποίες είχαν προέλθει από τις αντίστοιχες ιπποδυνάμεις των εκδόσεων.

Η παραγωγή του Audi 80 σεντάν έληξε τον Αύγουστο του 1994, του στέισον βάγκον Audi 80 Avant τον Δεκέμβριο του 1995 και της 2-πορτης κουπέ εκδοχής, γνωστής ως Audi Coupé, τον Δεκέμβριο του 1996. Ο διάδοχος του 80 παρουσιάστηκε και εισήχθη στην αγορά το 1994 και ήταν το Audi A4 πρώτης γενιάς.

## Παραπομπές


80
Κατηγορία:Γερμανικά αυτοκίνητα
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Audi 90

Το **Audi 90** ήταν ένα μεσαίο σεντάν αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Audi, μεταξύ του 1984 και του 1991, σε δύο γενιές, με τη δεύτερη να εισάγεται τον Μάιο του 1987. Πρακτικώς όμως, το 90 δεν ήταν αυτόνομο μοντέλο, αλλά μια πληρέστερα εξοπλισμένη έκδοση του Audi 80, με κάποιες μικρές αλλαγές στην εμφάνιση, στον εξοπλισμό και στα μηχανικά μέρη.

## Εξωτερικοί σύνδεσμοι

* Weitere Informationen über den Audi 90 B2

90
Κατηγορία:Γερμανικά αυτοκίνητα
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Metastock

Το **Metastock** είναι το πλέον διαδεδομένο πρόγραμμα τεχνικής ανάλυσης μετοχών και δεικτών και χρησιμοποιείται ευρέως τόσο από την ελληνική επενδυτική κοινότητα, όσο και σε άλλες οργανωμένες αγορές. Το Metastock παρουσιάζει την μεγαλύτερη διείσδυση στους Έλληνες επενδυτές. Υπάρχουν πολλές εταιρείες που χρησιμοποιούν το εν λόγω λογισμικό: μεταξύ αυτών χρηματιστηριακές, Ανώνυμες Εταιρίες Επενδυτικής Διαμεσολάβησης (ΑΕΕΔ), καθώς και άλλες εταιρείες παροχής επενδυτικών υπηρεσιών, που διαθέτουν έναντι αμοιβής τα αρχεία του Metastock.

## Περιγραφή
Το Metastock για να λειτουργήσει σωστά, για να βγάλει όσο το δυνατόν καλύτερα συμπεράσματα και για να παρουσιάσει τους κυριότερους δείκτες τεχνικής ανάλυσης, πρέπει να έχει εφοδιαστεί με όσο το δυνατόν μεγαλύτερα ιστορικά αρχεία κλεισιμάτων τιμών μετοχών, αλλά και να εφοδιάζεται καθημερινά με τα κλεισίματα των μετοχών του χρηματιστηρίου.

Εφ' όσον διαθέτει όλα αυτά τα στοιχεία, μπορεί να παρουσιάσει σε διαγράμματα τους κυριότερους δείκτες τεχνικής ανάλυσης, όπως είναι οι κινητοί μέσοι, ο στοχαστικός, ο δείκτης MACD και άλλες πληροφορίες. Επίσης έχει τη δυνατότητα σύγκρισης των δεικτών μεταξύ τους, παρακολούθησης του όγκου συναλλαγών, ειδοποίησης του χρήστη όταν ένας δείκτης διασπά ανοδικά ή καθοδικά ένα σημείο αντίστασης και λοιπά.

## Παραπομπές


Κατηγορία:Λογισμικό εφαρμογών
Πλήμνη (δίκτυο υπολογιστών)

μικρογραφία|300px|Πλήμνη Ethernet 4 θυρών

Μια **πλήμνη** (*hub*, χρησιμοποιούνται και οι όροι **επαναλήπτης**, **συγκεντρωτής**, **διανομέας**) είναι μια συσκευή στην οποία συνδέονται δικτυακοί κόμβοι μέσω καλωδίων συνεστραμμένων ζευγών ή οπτικής ίνας ώστε να δρουν ως ενιαίο τμήμα. Κυρίως χρησιμοποιείται σε τοπικά δίκτυα *[[Ethernet]]*. Οι αναμεταδότες λειτουργούν στο φυσικό επίπεδο (στρώμα 1) του μοντέλου OSI. Η συσκευή είναι μια μορφή αναμεταδότη πολλαπλών θυρών. Οι πλήμνες ethernet είναι επίσης υπεύθυνες για την προώθηση ενός σήματος συμφόρησης σε όλες τις θύρες, εφόσον εντοπιστεί κάποια σύγκρουση.

Υλοποιούν στο εσωτερικό τους την τοπολογία αρτηρίας του Ethernet. Έχουν πολλές εισόδους-εξόδους και οι συσκευές που συνδέονται σ' αυτές συνδέονται πάνω στην αρτηρία του δικτύου η οποία υλοποιείται στο εσωτερικό της πλήμνης. 

Συνοδεύονται από BNC βύσμα ή/και AUI(Attachment Unit Interface) υποδοχές για να επιτρέψουν τη σύνδεση παλαιότερων τμημάτων δικτύου τύπου 10BASE2 ή 10BASE5. Η διαθεσιμότητα φτηνών διακοπτών ethernet έχει καταστήσει απαρχαιωμένους πλέον τους διανομείς, αλλά συναντώνται σε παλαιότερες εγκαταστάσεις δικτύων και σε εξειδικευμένες εφαρμογές.

## Λειτουργία
Ο συγκεντρωτής προωθεί κάθε πληροφορία που εμφανίζεται σε μία είσοδό του στο κοινό μέσο μετάδοσης, την αρτηρία. Η πληροφορία αυτή εμφανίζεται συνεπώς σε όλες τις εξόδους του. Για το λόγο αυτό οι συγκρούσεις πακέτων είναι πιο συχνές από ότι σε πιο εξελιγμένες συσκευές, όπως είναι οι μεταγωγείς (switches). Σε έναν συγκεντρωτή με πολλές θύρες, μπορούμε να συνδέσουμε στη μια θύρα έναν Η/Υ και σε κάποια άλλη θύρα άλλο Η/Υ ή άλλο συγκεντρωτή. Έτσι το σήμα, αφού έχει ενισχυθεί μέσα στον συγκεντρωτή, μπορεί να συνεχίσει τη διαδρομή του στο δίκτυο διανύοντας μεγαλύτερες αποστάσεις και ξεπερνώντας τους περιορισμούς που μπορεί να βάλει το μέγιστο μήκος του καλωδίου. Η απαίτηση όμως να είναι ικανοί οι Η/Υ να ανιχνεύουν τις συγκρούσεις περιορίζουν τον αριθμό των συγκεντρωτών και το συνολικό μέγεθος του δικτύου που φτιάχνεται με συγκεντρωτές. Για τα δίκτυα των 10Mbps, που κατασκευάζονται χρησιμοποιώντας συγκεντρωτές, πρέπει να ακολουθείται ο κανόνας 5-4-3: Μέχρι 5 τμήματα (4 συγκεντρωτές) επιτρέπονται μεταξύ δύο τερματικών σταθμών, και από τα πέντε τμήματα μόνο τα τρία να έχουν συνδεδεμένους σταθμούς. Για δίκτυα 100Mbps,το όριο ελαττώνεται σε 3 τμήματα (δύο συγκεντρωτές) ανάμεσα σε οποιουσδήποτε 2 τερματικούς σταθμούς και αυτό επιτρέπεται μόνο εφόσον οι μεταγωγείς είναι κλάσης ΙΙ.

## Εξωτερική περιγραφή
	 
Εξωτερικά σε έναν συγκεντρωτή διακρίνονται:
*Οι θύρες. Ο αριθμός των θυρών του συγκεντρωτή είναι συνήθως πολλαπλάσιο του 4. Έτσι υπάρχουν συγκεντρωτές με 4, 8, 12,16, 32 κ.λ.π. θύρες.
*Τα ενδεικτικά LED (φωτοδίοδοι). Για κάθε μία από τις θύρες υπάρχει μία ενδεικτική φωτοδίοδος. Όταν η φωτοδίοδος είναι σβηστή, δεν υπάρχει επικοινωνία του σταθμού με τον συγκεντρωτή. Όταν είναι αναμμένη (συνήθως σε πράσινο χρώμα), ο σταθμός επικοινωνεί με τον συγκεντρωτή. Ο ρυθμός με τον οποίο αναβοσβήνει, αποδίδει την συχνότητα αποστολής/λήψης δεδομένων.

Κατηγορία:Δίκτυα υπολογιστών
Πρόγραμμα Μέρκιουρι

[thumb|right|300px|Ο [Τζον Γκλεν μπαίνει στην κάψουλα Μέρκιουρι για την ιστορική του πτήση που θα τον έκανε τον πρώτο Αμερικανό σε τροχιά, στις 20 Φεβρουαρίου 1962.]]

Το **Πρόγραμμα Μέρκιουρι** (αγγλικά: *Project Mercury*, *Πρόγραμμα «Ερμής»*) ήταν το πρώτο στην ιστορία επανδρωμένο διαστημικό πρόγραμμα των ΗΠΑ και ήταν ενεργό από το 1959 έως το 1963. Για το πρόγραμμα επιλέχτηκαν 7 αστροναύτες από ένα σύνολο 110 δοκιμαστών πιλότων του στρατού που δήλωσαν συμμετοχή. Οι 7 αυτοί πρώτοι αστροναύτες των ΗΠΑ έμειναν γνωστοί ως "Αρχικοί Επτά" και ορισμένοι αποτέλεσαν εκπαιδευτές και αρχηγούς για τα επόμενα γκρουπ αστροναυτών της ΝΑΣΑ. Δευτερεύοντες στόχοι του Προγράμματος ήταν η δοκιμή και ανάπτυξη συστημάτων για την προσθαλάσσωση, τον έλεγχο και τη διακυβέρνηση των σκαφών. Τον αρχικό σχεδιασμό του Προγράμματος έκανε το *Εθνικό Συμβουλευτικό Συμβούλιο για την Αεροναυτική* (*National Advisory Committee for Aeronautics*, NACA) των ΗΠΑ, ωστόσο αυτό διαλύθηκε το 1958 και οι εξουσίες του πέρασαν στη ΝΑΣΑ, που έτρεξε το υπόλοιπο Πρόγραμμα. 

Κάθε πύραυλος έφερε ως φορτίο μια μονοθέσια κάψουλα, άλλοτε επανδρωμένη και άλλοτε όχι. Η κάψουλα είχε μικρό μέγεθος (λεγόταν χαρακτηριστικά ότι "φοριόταν" γύρω από τον αστροναύτη), και μικρή οπτική επαφή με το περιβάλλον της και δυνατότητες χειρισμού από τον επιβαίνοντα, σημεία που έγιναν αιτίες τριβής μεταξύ των αστροναυτών και των μηχανικών που σχεδίαζαν τα σκάφη. Από τις επανδρωμένες κάψουλες, οι δυο τέθηκαν σε υποτροχιακή παραβολική τροχιά για 15 λεπτά από τους πυραύλους Redstone (αποστολές MR-3, MR-4), ενώ οι υπόλοιπες τέσσερις τέθηκαν σε χαμηλή γήινη τροχιά από πυραύλους Atlas (αποστολές MA-6, MA-7, MA-8, MA-9). Η πτήση MR-3 έφερε, έστω και για λίγο, μιας και ήταν ένα «υποτροχιακό άλμα» και δεν ήταν μια πλήρης τροχιά, τον πρώτο Αμερικανό στο διάστημα, τον Άλαν Σέπαρντ.

Το πρόγραμμα Μέρκιουρι πέτυχε τον σκοπό της NASA να βάλει τον πρώτο Αμερικανό σε τροχιά, με την πτήση του Τζον Γκλεν, απέτυχε όμως στον κύριο στόχο του, ο οποίος ήταν να φέρει τον πρώτο *άνθρωπο* στο διάστημα, καθώς λίγο νωρίτερα, στις 12 Απριλίου 1961, το διαστημικό Πρόγραμμα Βοστόκ είχε καταφέρει να θέσει τον Γιούρι Γκαγκάριν σε τροχιά. Έτσι οι ΗΠΑ παρέμειναν στη σκιά της Σοβιετικής Ένωσης σε αυτές τις πρώτες φάσεις της κούρσας του διαστήματος. Το πρόγραμμα είχε πάρει το όνομά του από τον αρχαίο θεό Ερμή, που με τα φτερωτά του σανδάλια ήταν σύμβολο της ταχύτητας. Το Πρόγραμμα Μέρκιουρι το διαδέχτηκε το Πρόγραμμα Τζέμινι, που αφορούσε την εκτόξευση διθέσιων διαστημοπλοίων, με εξάσκηση στο τροχιακό ραντεβού, καθώς και πτήσεις αντοχής για να διαπιστωθεί η συμπεριφορά του ανθρώπου σε μεγάλα χρονικά διαστήματα στο διάστημα.

## Βιβλιογραφία
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 

## Εξωτερικοί σύνδεσμοι

* NASA Project Mercury images and videos 
* Space Medicine In Project Mercury
* PDFs of historical Mercury documents including familiarization manuals.
* Project Mercury Drawings and Technical Diagrams
Διεθνής Διαφάνεια - Ελλάς

Με την επωνυμία **Διεθνής Διαφάνεια - Ελλάς** (ΔΔ-Ε) συγκροτήθηκε στην Αθήνα, (Ελλάδα) στις 28 Νοεμβρίου του 1996 σωματείο ως παράρτημα της διεθνούς μη κυβερνητικής οργάνωσης Διεθνής Διαφάνεια που είχε δημιουργηθεί τρία χρόνια πριν στο Βερολίνο από τον Πήτερ Έιγκεν, πρώην διευθυντή της Παγκόσμιας Τράπεζας. 

## Γενικά
Επικεφαλής της ομάδας των Ελλήνων που συγκρότησαν την ελληνική οργάνωση ήταν η Βιργινία Τσουδερού, τ. υφυπουργός εξωτερικών, πλαισιούμενη από πολιτικούς, δικαστικούς, επιχειρηματίες, στρατιωτικούς, δικηγόρους, ιδιωτικούς υπαλλήλους κ.ά. περίπου 26 ιδρυτικά μέλη, που υπέγραψαν και το καταστατικό. Το πρώτο Διοικητικό Συμβούλιο το αποτελούσαν τα ακόλουθα πρόσωπα, Πρόεδρος: η Βιργινία Τσουδερού, Αντιπρόεδρος: ο Θεόδωρος Παπαλεξόπουλος, Γραμματέας: ο Στέλιος Τσέγκας, Ταμίας: η Αναστασία Αθήνη-Τσούνη και Μέλη: οι Χρήστος Μουστάκης, Γιώργος Παπαθανασόπουλος και Ηλίας Φιλιππακόπουλος.

Διετέλεσαν πρόεδροι:

Μπακούρης Κωνσταντίνος

Δαμάσκου Άννα

Μανταλώζης Παναγιώτης  

Χατζηγιαννάκης Γεώργιος 

## Στόχοι
Βασικοί στόχοι της ΔΔ-Ε συναθροίζονται στη καταπολέμηση της διαφθοράς με συστηματική εφαρμογή νέων θεσμών με διαφανείς μεθόδους. Η ευαισθητοποίηση των πολιτών απέναντι στους κινδύνους διαφθοράς που υπονομεύει τη Δημοκρατία και τη λειτουργία της, την κοινωνική δικαιοσύνη και την αλληλεγγύη σ΄ ένα διαρκή αγώνα με παράλληλη προώθηση συνεργασίας τόσο σε εθνικό όσο και σε διεθνές επίπεδο προκειμένου να πεισθούν οι κυβερνήσεις να λαμβάνουν και να εφαρμόζουν κατάλληλα μέτρα.

## Έργο
Στο έργο της οργάνωσης αυτής συμπεριλαμβάνονται πολλές κατά καιρούς παρεμβάσεις και υποβολές προτάσεων σε θέματα που αφορούν χρηματοδοτήσεις πολιτικών και κομμάτων, κρατικές προμήθειες, θεσπίζοντας κώδικες δεοντολογίας μέχρι και πρόταση στην αναθεώρηση του Συντάγματος του 2006.

## Δήλωση Αθηνών 2002
Μεγαλύτερη συμβολή της σε διεθνές επίπεδο ήταν το έτος 2002 όταν με πρωτοβουλία της "Διεθνής Διαφάνεια-Ελλάς" εκπρόσωποι από 11 Εθνικά Παραρτήματα της Διεθνούς Διαφάνειας (αλφαβητικά: Γαλλία, Γερμανία, Δανία, Ελβετία, Ελλάδα, Ηνωμένο Βασίλειο, Ισλανδία, Ισπανία, Ιταλία, Νορβηγία και Τουρκία) προέβησαν στην "Απόφαση των Αθηνών για την Πολιτική Διαφθορά" (Athens Statement on Political Corruption), σύμφωνα με την οποία αναγνωρίστηκε η σημασία της διαφάνειας  στις οικονομικές δραστηριότητες των πολιτικών κομμάτων και επισημάνθηκε η ανάγκη εφαρμογής μέτρων για την εξάλειψη της διαφθοράς.

## Δείτε επίσης
*Επιτροπή Θεσμών και Διαφάνειας (Βουλή των Ελλήνων)

## Πηγές
* Εφημερίδα Το Παρασκήνιο φ.16-12-2012 σελ.29.

## Εξωτερικοί σύνδεσμοι
* "Διεθνής Διαφάνεια-Ελλάς", επίσημη ιστοσελίδα

Κατηγορία:Μη κυβερνητικές οργανώσεις βασισμένες στην Ελλάδα
Διαβατά

Τα **Διαβατά** είναι πόλη της Περιφερειακής Ενότητας Θεσσαλονίκης.

## Γενικά στοιχεία
Τα Διαβατά, μαζί με τον συνοικισμό Αγία Σοφία, αποτελούν τη δημοτική κοινότητα Διαβατών, που ανήκει στη δημοτική ενότητα Εχεδώρου, του Δήμου Δέλτα. Έχει πληθυσμό 10.205 κατοίκους σύμφωνα με την απογραφή του 2021. Μαζί με τη Νέα Μαγνησία, με την οποία είναι ενωμένα οικιστικά, αποτελούν το *Πολεοδομικό Συγκρότημα [[Ιωνία Θεσσαλονίκης|Ιωνίας]]*.

Τα Διαβατά βρίσκονται βορειοδυτικά της Θεσσαλονίκης σε απόσταση 9 χιλιομέτρων. Επί Τουρκοκρατίας ονομάζονταν Δουδουλάρ και ήταν τσιφλίκι του Σκεντέρ πασά. Η ονομασία του προήλθε από κάποια όμορφη μουσουλμάνα που αποκαλούνταν «Ντουντού». Οι κάτοικοί του ήταν Σλαβόφωνοι και λειτουργούσε βουλγαρικό σχολείο.

Μετά τη Συνθήκη της Λωζάνης το 1923 εγκαταστάθηκαν στα Διαβατά Έλληνες από τη Μικρά Ασία (Ιωνία) καθώς και αρμενόφωνοι Καυκάσιοι (Έλληνες προερχόμενοι από το Ερζιγκιάν της Μικράς Ασίας). Οι εγκατασταθεντες πρόσφυγες ανέρχονταν σε 562 άτομα.

Μετονομάστηκε σε Διαβατά το 1926, λόγω της θέσης του που το καθιστά συγκοινωνιακό κόμβο, από την *Επιτροπεία Τοπωνυμιών της Ελλάδος*. Σήμερα τα Διαβατά αποτελούν το μεγαλύτερο πληθυσμιακό κέντρο του Δήμου Δέλτα.

## Πληθυσμός
Η εξέλιξη του πληθυσμού των Διαβατών έχει ως εξής:

## Φυλακές Διαβατών
Κοντά στον οικισμό των Διαβατών, και εντός των ορίων του Δήμου Αμπελοκήπων-Μενεμένης βρίσκεται και το Γενικό Κατάστημα Κράτησης Θεσσαλονίκης, γνωστές και ως Φυλακές Διαβατών, με περίπου 680 κρατούμενους το 2014.
## Παραπομπές


Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Δήμος Δέλτα
Σαλιγκαροτροφία

thumb

Η **σαλιγκαροτροφία** (εκτροφή σαλιγκαριών) είναι αγροτοκτηνοτροφική δραστηριότητα για την οποία εκδηλώνεται σημαντικό ενδιαφέρον τα τελευταία χρόνια. Εμφανίστηκε αρχικά στη Γαλλία εδώ και 2 δεκαετίες ενώ στη συνέχεια γνώρισε σημαντική ανάπτυξη στη Ιταλία που σήμερα αποτελεί και τη μεγαλύτερη παραγωγό χώρα σε παγκόσμιο επίπεδο. Το κυριότερο εκτρεφόμενο είδος είναι το Helix aspersa που έχει καλή προσαρμοστικότητα, υψηλή γεννητικότητα, ικανοποιητική ζήτηση και τιμές πώλησης.
Υπάρχουν 3 μέθοδοι εκτροφής, η ανοικτού τύπου (Ιταλική μέθοδος), η κλειστού τύπου(Γαλλική μέθοδος) και η μικτού που είναι συνδυασμός των δύο προηγουμένων.

## Εκτροφή ανοικτού τύπου
Η εκτροφή ανοικτού τύπου πραγματοποιείται σε ανοιχτούς περιφραγμένους χώρους όπου καλλιεργείται και η τροφή των σαλιγκαριών (ραδίκια, τριφύλλια, κοκκινογούλια,τεύτλα,ηλίανθοι και διάφορα αλλα φυτά ή λαχανικά). Η μέθοδος παρουσιάζει πλεονεκτήματα όπως καλή ποιότητα προϊόντος, σχετικά μικρό ύψος επένδυσης και χαμηλό κόστος παραγωγής αλλά και μειονεκτήματα όπως οι μη ελεγχόμενες συνθήκες παραγωγής και η μικρότερη παραγωγικότητα. Υπό φυσιολογικές συνθήκες η παραγωγή ανά στρέμμα είναι 800 με 1.000 κιλά.

## Εκτροφή κλειστού τύπου
Η εκτροφή κλειστού τύπου γίνεται σε κλειστούς προστατευμένους χώρους σαν θερμοκήπια (διχτυοκήπια) όπου τα σαλιγκάρια τρέφονται με ειδικές τροφές (φυράματα) και συμπληρωματικά με διάφορα φυτά. Η αναπαραγωγή και η επώαση των σαλιγκαριών γίνεται σε ειδικούς χώρους με ελεγχόμενες συνθήκες ενώ στη συνέχεια τα μικρά σαλιγκάρια μεταφέρονται για πάχυνση στα διχτυοκήπια. Η μέθοδος έχει το πλεονέκτημα της υψηλής παραγωγικότητας και της μικρότερης εξάρτησης από τις κλιματικές συνθήκες ή άλλους αστάθμητους παράγοντες αλλά απαιτεί υψηλότερη επένδυση και μεγαλύτερο κόστος παραγωγής. Η παραγωγή στα εκτροφεία κλειστού τύπου με καλή τεχνογνωσία είναι 3-4.000 κιλά/στρέμμα ή και μεγαλύτερη.

Στη Ελλάδα σύμφωνα με το Υπουργείο Αγροτικής ανάπτυξης υπήρχαν το 2012, 255 εκτροφεία συνολικής έκτασης 1.389,3 στρεμμάτων, αλλά ο πραγματικός αριθμός τους πρέπει είναι μεγαλύτερος. Η εκτροφή ανοικτού τύπου κάλυπτε το 85,4% της συνολικής έκτασης και το
56,9% του αριθμού των εκτροφείων ενώ τα 4/5 περίπου της συνολικής έκτασης βρίσκονταν στη Βόρεια Ελλάδα.

## Πηγές-Εξωτερικοί σύνδεσμοι

* Η εκτροφή των σαλιγκαριών στην Ελλάδα

* Ανάλυση Κλάδου Σαλιγκαροτροφίας

Κατηγορία:Γεωργία (δραστηριότητα)
Κατηγορία:Γαστερόποδα
2297 Νταγκεστάν

μικρογραφία|Η τροχιά του αστεροειδούς 2297 Νταγκεστάν
Ο **Νταγκεστάν (Daghestan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,00. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από το Νταγκεστάν.

## Φυσικά χαρακτηριστικά
Η μέση διάμετρος του Νταγκεστάν εκτιμάται σε 25,8 χιλιόμετρα, ενώ το γεωμετρικό άλβεδό του είναι 0,106 ± 0,018. Ο Νταγκεστάν περιστρέφεται γύρω από τον εαυτό του μία φορά κάθε 7 ώρες και 45 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νταγκεσταν
Αλιβιζάτος

Το ελληνικό επώνυμο **Αλιβιζάτος** μπορεί να αναφέρεται σε κάποιο από τα παρακάτω πρόσωπα:

 
* Αμίλκας Αλιβιζάτος (1887-1969), θεολόγος
* Ανδρέας Αλιβιζάτος (?? -1953), ιατρός, αδελφός του προηγούμενου
* Γεράσιμος Αλιβιζάτος (1889-1976), πανεπιστημιακός και πολιτικός
* Κωνσταντίνος Αλιβιζάτος (1905-1997), ιατρός και πολιτικός, αδελφός των Αμίλκα και Ανδρέα
* Μπάμπης Αλιβιζάτος (1902-1981), πολιτικός και καθηγητής της αγροτικής πολιτικής
* Νικόλαος Αλιβιζάτος (ιατρός) (1876-1945), πατέρας του Κωνσταντίνου
* Νικόλαος Αλιβιζάτος (νομικός) (γενν. 1949), γιος του Κωνσταντίνου
* Σαράντης Αλιβιζάτος (γενν. 1951), στιχουργός

Κατηγορία:Ελληνικά επώνυμα
Κυπραίος

Το ελληνικό επώνυμο **Κυπραίος** μπορεί να αναφέρεται σε κάποιο από τα παρακάτω πρόσωπα:

* Γεώργιος Κυπραίος (1908-1968), δημοσιογράφος και λογοτέχνης
* Κωνσταντίνος Κυπραίος (γενν. 1920), χημικός και υπουργός βιομηχανίας

## Δείτε επίσης
* Ελένη Κυπραίου
* Κυπραία

Κατηγορία:Ελληνικά επώνυμα